kardosdrur/scandi-wiki huggingface dataset:
Xander Berkeley

Xander R. Berkeley (født 16. december 1955 i Brooklyn, New York, USA) er en amerikansk skuespiller, der har medvirket i mere end 80 film, men kun har haft få hovedroller.

Biografi

Karriere 
Berkeley debuterede i 1981 i småroller i amerikanske tv-serier som M*A*S*H, Cagney & Lacey, Remington Steele, Miami Vice, Moonlighting og The A-Team. Selv om han ikke blev et fast navn, blev hans ansigt mere og velkendt 1990'erne. Hans senere gæsteroller i tv-serier inkluderede CSI: Crime Scene Investigation, Skadestuen, Strengt fortroligt og Law & Order.

Han har medvirket i populære actionfilm som North Country, Terminator 2: Dommedag, A Few Good Men, Candyman, Apollo 13, Leaving Las Vegas, Gattaca, The Rock (ikke krediteret), Air Force One, Sid and Nancy, Spawn, Amistad, Timecode og som hans mest kendte rolle Nathan Van Cleef i Shanghai Noon. Adskillige af hans tidligere roller var i film af instruktøren Alex Cox. De fleste af hans roller har været usympatiske personer.

Privat 
Berkely gik på Hampshire College, og er ud over, at være skuespiller, også skulptør og kunstmaler samt makeupartist. Den 23. september 2006 fødte hans kone, Sarah Clarke (som han havde mødt under optagelserne til 24 timer), deres første datter, Olwyn Harper Berkeley.

Filmografi 
 Air Force One (1997)

Eksterne henvisninger 
 

Skuespillere fra New York
Filmskuespillere fra USA
Tv-skuespillere fra USA
Personer fra New York City
One Kill Wonder

One Kill Wonder udgivet d. 25 februar 2003 er det tredje album fra thrash metalbandet The Haunted

Spor 
 "Privation of Faith Inc. (Intro)" – 1:51
 "Godpuppet" – 1:59
 "Shadow World" – 3:40
 "Everlasting" – 3:08
 "D.O.A." – 4:21
 "Demon Eyes" – 4:38 (Instrumental)
 "Urban Predator" – 3:14
 "Downward Spiral" – 4:21
 "Shithead" – 3:52
 "Bloodletting" – 4:08
 "One Kill Wonder" – 2:59
 "Well Of Souls" – 4:43 (Japansk bonusspor)

 Albummet på den engelske version indeholder tre bonusnumrene: "Creed" (3:34), "Ritual" (3:35) and "Well of Souls" (4:43).

Musikere 
 Marco Aro – Vokal
 Anders Björler – Guitar
 Patrick Jensen – Rytmeguitar
 Jonas Björler – Bas
 Per Möller Jensen – Trommer

The Haunted-album
Metalalbum
Album fra 2003
Pagt

En pagt er en aftale (kontrakt, overenskomst) eller en sammenslutning mellem to eller flere parter, baseret på en sådan aftale, og benyttes i flere sammenhænge:

 Pagt (Bibelen) – den gamle og den nye pagt (lat: testamentum, gr: diatheke) mellem Gud og mennesker: Noa, Israel, Moses
 Pagtstegn – det synlige tegn på en pagt.
 Pagtens Ark – i Bibelen den kasse, hvor hebræerne gemte de ti bud.
 Atlantpagten – NATO (North Atlantic Treaty Organisation) etableret 1949 som et samarbejde mellem lande omkring den nordlige del af Atlanterhavet.
 Warszawapagten – egentlig: Traktaten for Venskab, Samarbejde og gensidig hjælp var en militæralliance 1955–1991 i Østeuropa.
 Ægtepagt – forstås normalt som pagt indgået i forbindelse med ægteskab

Ordhistorie 
Pagt stavedes også tidligere Pact eller Pakt og stammer fra det latinske pactum, pacta, der er beslægtet med pax, fred.

Ekstern henvisning 
 Opslag i Ordbog over det danske sprog, ODS
Live Rounds In Tokyo

Live Rounds In Tokyo er et livealbum fra thrash metalbandet The Haunted som blev udgivet d. 10 december 2001. Optagelserne var fra Akasaka Blitz i Tokyo, Japan d. 16 november 2000.

Spor
"Intro"
"Dark Intentions"
"Bury Your Dead"
"Chasm"
"Trespass"
"Shattered"
"Hollow Ground"
"Chokehold"
"Leech"
"In Vein"
"Revelation"
"Bullethole"
"Silencer"
"Three times"
"Undead"
"Hate Song"
"Eclipse" (Bonus nummer indspillet i studie)

The Haunted-album
Metalalbum
Livealbum fra 2001
Earache Records

Earache Records er et heavy metalorinteret pladeselskab med beliggenhed i Nottingham, Storbritannien og New York, USA. Det hjalp med at pionere ekstrem musik ved at udgive mange af de tidligste grindcore og death metal albums i perioden 1988-1992.

Historie 
Earache Records blev stiftet i de sene 1980'er af Digby "Dig" Pearson. I 1985 før adopteringen af navnet "Earache Records" udgav Pearson sammen med Kalv fra Heresy, "Anglican Scrape Attic" (en 7" flexi), hvilket var en samling af tidlig hardcore punk og crossover bands (som Hirax, Lipcream, Sacrilege og Concrete Sox). Den første officelle Earache udgivelse var bandets The Accüsed's Return of Martha Splatterhead i 1987 som udkom på LP-plade. Pladeselskabet første store udgivelse var Napalm Death's Scum LP.

Bemærkelsesværdige bands (forige og nuværende) 
 Adema
 Akercocke
 At the Gates
 The Berzerker
 Bolt Thrower
 Brutal Truth
 Carcass
 Cathedral
 Concrete Sox
 Coalesce
 Cult of Luna
 Decapitated
 December Wolves
 Deicide
 Dub War
 Entombed
 Ewigkeit
 Extreme Noise Terror
 Fudge Tunnel
 Godflesh
 Hate Eternal
 Heresy
 Insision
 Lawnmower Deth
 Massacre
 Misery Loves Co.
 Morbid Angel
 Mortiis
 Municipal Waste
 Naked City
 Napalm Death
 OLD
 Pitchshifter
 Scorn
 Sore Throat
 Sleep
 Terrorizer
 Ultraviolence
 Usurper
 Vader

Links 

http://www.earache.com/ 

Pladeselskaber fra Storbritannien
Pladeselskaber fra USA
De uovervindelige (film fra 1987)

De uovervindelige (originaltitel: The Untouchables) er en amerikansk film fra 1987, instrueret af Brian De Palma. Blandt skuespillerne ses Kevin Costner, Sean Connery, Robert De Niro og Andy Garcia.

Sean Connery vandt en Oscar for bedste birolle for sin rolle som James Malone.

Handling 
Skattevæsenet udpeger Elliot Ness (Kevin Costner) til at skaffe beviser for, at Al Capone (Robert De Niro) har begået økonomisk kriminalitet. Ness får to ukorrupte politibetjente og en revisor til hjælp.

Medvirkende 
 Kevin Costner – Eliot Ness 
 Sean Connery – Jim Malone 
 Charles Martin Smith – Agent Oscar Wallace 
 Andy Garcia – Agent George Stone/Giuseppe Petri 
 Robert De Niro – Al Capone 
 Richard Bradford – Police Chief Mike Dorsett 
 Jack Kehoe – Walter Payne

Eksterne henvisninger 
 

Actionfilm fra USA
Amerikanske film fra 1987
Film instrueret af Brian De Palma
Kriminalfilm fra USA
Lars Daneskov

Lars Daneskov (født 1963) er journalist, tv-vært, radiovært og forfatter. Han var gift i 7 år med kollegaen Cecilie Frøkjær.

Lars Daneskov modtog i 1993 radioprisen Christian Kryger-prisen.

Vært på radio/tv 
 P3: Kronsj!, Strax
 TV 2: Eleva2eren, Jeopardy, Go'aften Danmark, Kontoret på TV2 Radio

Bøger 
 Nils Malmros – Portræt af en filmkunstner (1989)
 Kridthuset (roman, 1994)
 Måske er vi udødelige (roman, 1998)
 Så snak dog dansk, mand! (2005)
 Vagabonden – Historien om Mike Tramp (2005)
 Far på færde (2006)
 Min søn er Helle Thorning – og 43 andre omveje til at blive voksen (2007)
 Kæreste mand (2010)
 Godmorgen Historier
 Tro, Håb og Gorgonzola
 Tøselus og Vinkeflæsk

Studieværter fra Danmark
Romanforfattere fra Danmark
Faglitterære forfattere fra Danmark
Biografiforfattere fra Danmark
Journalister fra Danmark
Ansatte ved TV 2
Dansksprogede forfattere fra Danmark
Modtagere af Kryger-prisen
Modtagere af BMF's børnebogspris
Geneva

Geneva kan henvise til flere forskellige steder:

 Genève - Geneva er den engelske betegnelse for Schweiz' næststørste by Genève
 Geneva (Nebraska) - en by i den amerikanske delstat Nebraska
Hiltgunt Zassenhaus

Hiltgunt Margret Zassenhaus (10. juli 1916, Hamburg – 20. november 2004, Baltimore) fungererede under 2. verdenskrig som tolk, når norske og danske fanger i tyske tugthuse fik besøg af sømandspræster. Dette arbejde blev udført med større loyalitet over for fangerne og præsterne end over for de tyske myndigheder, hvorfor hun efter krigen blev omtalt som "tugthusfangernes engel".

Zassenhus blev i 1938 kandidat i skandinaviske sprog fra Universität Hamburg, hvor hendes brødre, hvoraf den ene var matematikeren Hans Julius Zassenhaus (1912-1991), også fik deres uddannelser. Hun blev straks efter sin eksamen tolk ved retten i Hamburg, og efter udbruddet af 2. verdenskrig blev hun tillige ansat ved postcensuren i Hamburg, hvor hun skulle gennemlæse breve til og fra de skandinaviske lande. Her sørgede hun for, at breve fra de jødiske ghettoer i Polen med bønner om at sende pakker med fødevarer kom videre til deres skandinaviske modtagere.

I 1943 begyndte hun at læse medicin og blev kort efter tolk for først den norske sømandspræst, Conrad Vogt-Svendsen, og siden også den danske, Sophus Boas, når de besøgte deres landsmænd i tugthuset i Hamburg. Da fangerne senere blev placeret i forskellige tugthuse rundt omkring i Tyskland, rejste hun sammen med præsterne til en del af disse. Under disse besøg sørgede hun for, at der kunne tales frit og var med til at smugle især tobak ind til fangerne. Hun udarbejdede også et kartotek over, hvor de forskellige fanger befandt sig, da det var nødvendigt at meddele navnene på de fanger, præsterne ønskede at besøge, når de indfandt sig i et tugthus. Kartoteket gjorde senere nytte ved Folke Bernadottes aktion med de hvide busser.

Efter krigens afslutning forsatte Zassenhaus sine medicinstudier, først i Hamburg og siden i København. I 1952 afsluttede hun sine studier og flyttede til USA, hvor hun bosatte sig i Baltimore.

For sit arbejde under krigen modtog hun bl.a. St. Olavs Orden i Norge, Dannebrogordenen i Danmark og Bundesverdienstkreuz i Vesttyskland.

I 1947 udkom hendes erindringer om arbejdet med tugthusfangerne på norsk og året efter på dansk under titlen Staa Vagt i Mørket. I 1974 udgav hun en ny erindringsbog på engelsk under titlen Walls, der samme år udkom på dansk med titlen Mure.

Bibliografi 
 Stå vakt i mørket, Tiden Oslo 1969
 Handlingens dag, Aschehoug Oslo 1973

Noter

Eksterne henvisninger 
 Nordmennenes engel i tyske tukthus (1. december 2020) Vårt Land
 The Memorial Service for Dr. Hiltgunt M. Zassenhaus 
 Hiltgunt Zassenhaus 

Personer fra Hamborg
Riddere af Dannebrog
Maurits Cornelis Escher

Maurits Cornelis Escher eller M.C. Escher (født 17. juni 1898, død 27. marts 1972) var en billedkunstner fra Holland, der især er kendt for træsnit, litografier, mezzotintetryk og mosaikker, hvis tema er umulige konstruktioner, optiske paradokser og udforskning af det uendelige.

Han har lavet en række billeder med gentagelser af figurer (dyr, fugle mm.), der danner intrikate symmetriske mønstre med inspiration fra Alhambra i Granada i Spanien, som han besøgte i 1936. Denne teknik kaldes i geometrien tessellationer, dvs. mosaikbilleder, hvor en figurs form kan gentages i en flade, så en række ens figurer passer sammen i en ubrudt flade.

Eschers berømteste værk Metamorphosis III, som han skabte 1967-1968, er et delvist håndkoloreret tryk på ca. 20 x 670 cm, som formentlig er verdens største træsnit udført med 33 udskårne trykplader. Værket er som sit navn en forunderlig forandring af former og figurer.

Blandt hans andre kendte værker er Relativity, Belvedere, Waterfall og Convex and Concave. De beskæftiger sig med optiske illusioner og umulige konstruktioner vha. perspektiv.

Se også 
 Al-Andalus

Eksterne links 
 The Official M.C. Escher Website 
 The Oldest Escher Collection on the Web (1993) inaktiv

Kunstnere fra Nederlandene
Juan José Haedo

Juan José Haedo (født 26. januar 1981) er en argentinsk tidligere cykelrytter. Hans force er spurterne, og han har slået sprintere som blandt andre Alessandro Petacchi. Han skiftede i 2006 fra Toyota-United Pro til Team Saxo Bank-Tinkoff Bank.

Meritter 

2003
 Colavita Bolla Cup Florida
 Highland Park, Criterium
 Harlem, Criterium
2004
 Walterboro, Criterium
 American Airlines Pro-Am Challenge
2005
 Rochester, Criterium
 2. etape, McLane Pacific Cycling Classic
 1. etape, Central Valley Kearney Park Circuit Race
 2 & 3 etape, Redlands Classic
 2. etape, Fitchburg Longsjo Classic
 6. etape, International Cycling Classic
 4. etape, International Tour de 'Toona
 Sammenlagt Nr. 1, Bank of America Invitational Criterium
2006
 Doble Difunta Corréa
 Brea, Criterium
 1 & 4. etape, Tour of California
 3. etape, San Dimas etape Race
 3. etape, Redlands Classic
 6. etape, Tour de Georgia
 Spartanburg, Criterium
 Sunny King Criterium
 Tour of Somerville
 5. etape, Cascade Cycling Classic
 4. etape, International Tour de 'Toona
 Nr. 3 sammenlagt i Bank of America Invitational, Criterium
 Manhattan Beach GP
2007
 Point konkurrencen, Tour of California
etape 2 & 6
 Rund um Köln
 Point konkurrencen, Tour de Georgia
 etape 7
Colliers Classic (GP Aarhus)
Philadelphia International Championship
 2. etape Deutschland Tour
2008
 1 & 5 etape, Tour de San Luis
 1. etape, Tour of California
 Clásica de Almería
 3. etape 3, Vuelta a Murcia
2009
 Etapesejre, etape 7 Tour de San Luis
GP Cholet
2. etape, Tour de Wallonie
4. etape, Tour of Missouri
4. etape, Circuit Franco-Belge
2010
Mumbai Cyclothon
Rund um Köln
7. etape, Katalonien Rundt
2. etape, Critérium du Dauphiné
2011
3. etape, Tirreno–Adriatico
16. etape, Vuelta a España
2012
Grand Prix de Denain

Eksterne henvisninger 

Mandlige cykelryttere fra Argentina
Pastebin

En pastebin, også kendt som en nopaste, er et webprogram, som lader dets brugere lægge tekststykker, ofte eksempler på kildekode, op så alle kan se den. Pastebins er specielt populære i IRC kanaler, hvor man generelt bliver frarådet at sætte store mængder tekst direkte ind, da det ødelægger overblikket. Der eksisterer en enorm mængde pastebins på internettet, som hver især kan have bestemte ekstra funktioner, som er tilpasset netop den type brugere som den sigter mod at få.

Eksterne henvisninger 
Pastebin Den oprindelige Pastebin
WebCodes.Ru  Russisk version af tjenesten

Fildelingsprogrammer
Azmi Bishara

Azmi Bisjara (arabisk: عزمي بشارة) (født 22. juli 1956 i Nazareth) er en kristen arabisk politiker i Israel. Han grundlage den første nationale arabiske studenterunion i 1976 og har engageret sig mod israelsk konfiskation af arabisk land.

Bisjara studerede filosofi ved Humboldt-universitetet i Berlin, hvor han tog doktorgraden, og har fra 1986 ledet fakultetet for filosofi og statsvidenskab ved Bir Zait-universitetet i Ramallah.

I 1996 blev han indvalgt i Knesset, det israelske parlamentet. Han er grundlægger af Den nationale demokratiske forsamling, som repræsenterer araberne i Israel. I 1999 stillede han op til valget som en af fem statsministerkandidater i Israel, men trak sig to dage før valget.

Publikationer 
 Beitrag zur Kritik der zivilen Gesellschaft
 Der Bruch im politischen Diskurs

Udmærkelser 
 2002: Ibn-Rushd-Preis für Freies Denken, Berlin

Politikere fra Israel
Personer fra Nazareth
Tom Dey

Thomas Ridgeway Dey (født 1965 i New England) er en amerikansk filminstruktør og musikvideoinstruktør, der nok er mest kendt for, at have instrueret den populære action western komedie Shanghai Noon

Tidligere liv 

Som dreng gik Dey på Choate Rosemary Hall. Efter Dey havde bestået fra Brown University i 1987, valgte han at studere videre i Paris på Centre des Etudes Critiques. Tre år efter i 1990, flyttede han til Los Angeles og startede på AFI (American Film Institute) og blev forfatter på American Cinematographer magazine. Han bestod fra AFI i 1993, og begyndte at lave tv-reklamer for Ridley Scott Associates som sin debut.

Kariere 

Efter at have instrueret et par independent musikvideoer og et afsnit af tv-serien The Hunger, spillefilmsdebuterede Dey med den succesfulde Shanghai Noon i 2000, der havde Jackie Chan og Owen Wilson i hovedrollerne. Sammen med den instruerede han også en musikvideo til filmen, ved navn Yeah, Yeah, Yeah af Uncle Kracker, der også havde Chan og Wilson i hovedrollerne.

Dette førte til andre populære Hollywood film som Showtime, og Failure to Launch.

Eksterne henvisninger 
 

Filminstruktører fra USA
Apati

Apati er en psykologisk betegnelse for en tilstand af ligegyldighed — hvor en person er uimodtagelig eller "ligeglad" med aspekter af følelses-, socialt eller fysisk liv. Klinisk apati betragtes som værende på et hævet niveau, mens et moderat niveau kan betragtes som depression, og et ekstremt niveau kan diagnosticeres som en dissociativ forstyrrelse. De fysiske aspekter ved apati, forværring af den fysiske tilstand, muskeltab og mangel på energi, kaldes letargi — hvilket også har mange patologiske årsager.

Apati kan have et specifikt objekt — det kan være rettet mod en person, aktivitet eller et miljø. Det er en ofte set reaktion på stress hvor den giver sig udslag i "indlært hjælpeløshed". Apati kan også afspejle en ikke-patologisk mangel på interesse for ting som man ikke synes er vigtige.

Visse stoffer er også kendt for at skabe symptomer på apati.

Historie 
Apati stammer etymologisk set fra græsk απάθεια (apatheia), et begreb brugt af stoikerne til at vise en ligegyldighed man ikke er ansvarlig for. Begrebet blev derefter brugt af de kristne, som brugte begrebet til når man udviser en foragt for alle jordiske bekymringer, en tilstand af sorg. Sådan er ordet blevet brugt efterfølgende af troende forfattere.

Begrebet apati blev mere sympatetisk accepteret i popkulturen under 1. verdenskrig, hvori de forfærdende tilstande på Vestfronten førte til apati og granatchok blandt millioner af soldater. 

Følelser
Nybolig

Nybolig er en dansk landsdækkende ejendomsmæglerkæde med ca. 225 forretninger, som er en del af Nykredit-koncernen. 

De enkelte forretninger drives efter franchiseprincippet, hvor en franchisetager driver en eller flere forretninger i Nyboligs navn. De fleste forretninger handler med villaer og lejligheder, mens en række andre har specialiseret sig i henholdsvis sommerhuse, landbrugs- eller erhvervsejendomme.

Historie 
Jens Nielsen startede i 1965 en mæglerforretning i Århus og udviklede efterfølgende sit eget koncept inden for ejendomshandel. I 1988 tilbød han konceptet til andre ejendomsmæglere, og i løbet af det næste år kørte 20 forretninger under hans koncept. 

I 1989 blev konceptet købt af Nykredit. Siden kæden blev en del af Nykredit-koncernen har kæden været en aktiv del af udviklingen på markedet for ejendomme. Ejendomsmarkedet blev i denne tid mere professionelt, hvilket stiller større krav til mæglernes faglige kompetencer. Til at illustrere udviklingen og markedets professionalisering er det for eksempel først inden for de senere år, at der flere steder i provinsen er kommet separate butikker med en skarp adskillelse mellem privat og erhverv. 

Erhvervsmæglere tilbyder først og fremmest køb og salg samt leje og udlejning af erhvervsejendomme. Derudover tilbydes ydelser inden for ejendomsvurdering, portefølje management, key account management, rådgivning samt en lang række konsulentydelser med relation til erhvervsejendomme. Markedet for erhvervsejendomme omfatter for eksempel kontorejendomme, butiksejendomme samt lager- og produktionsejendomme. Nybolig Erhverv har 25 butikker fordelt over hele landet.
 
I 1994 fik Nybolig-kæden sit nuværende navn. Den var på det tidspunkt vokset til over 100 forretninger. De separate forretninger inden for erhvervsmæglere skiftede på tilsvarende vis navn fra det daværende JN Erhvervscenter til Nybolig Erhverv.

Ekstern henvisning 
 Nyboligs officielle hjemmeside
 Nybolig Erhvervs officielle hjemmeside

Ejendomsmæglervirksomheder i Danmark
Etableret i 1965
Nykredit
Kapel til nutiden

Kapel til nutiden (i folkemunde kaldet Hundelorten) er en skulptur i keramik, udført af Bjørn Nørgaard i 1994. 

Den er placeret i Adelgade i Randers, hvor der tidligere var en byport. Skulpturen er den tredje i en række af indtil videre fem skulpturer, der er placeret hvor der tidligere har været en byport til Randers.

Referencer

Kultur i Randers
Skulpturer i Danmark
Alessandro Nivola

Alessandro Nivola (født 28. juni , 1972) er en amerikansk skuespiller.

Tidligere liv 
Nivola er født i Boston, Massachusetts i USA. Hans farfar var den italienske billedhugger Costantino Nivola og hans farmor var flygtning fra Tyskland. Han har en bror, Adrian, og gik på Phillips Exeter Academy, og modtog en grad i engelsk fra Yale.

Karriere 
Nivola startede sin skuespillerkarriere, mens han stadig var under uddannelse i Yale. Han spillede hovedrollen i en Seattle-produktion af Athol Fugard's Master Harold... and the Boys. Efter universitetet debuterede Nivola på Broadway i 1995 som den unge Helen Mirren's elsker i A Month in the Country. Det følgende år medvirkede han i 1996 NBC miniserien Ringen (1996) og fik sin første filmrolle som Joanna Going's veluddannede mand i Det Man Ikke Ved . Hurtigt efter det samme år fik han sit gennembrud da man oplevede ham som Nicolas Cage's paranoide skizofrene bror i John Woo's Face/Off (1997).

Nivola anvendte britisk accent i rollen som en mystisk mand fra sin tidligere kæreste Rachel Weisz's fortid i I Want You (1998), instrueret af Michael Winterbottom. Derefter medvirkede han i thrilleren Den Perfekte Plan (1999) , og igen som englænder i Patricia Rozema's filmversion af endnu en Jane Austen roman, Mansfield Park (1999). Han spillede rollen som rocksanger sammen med sin pladeproducer, spillet af Frances McDormand, i filmen Laurel Canyon (2002). Hans største og mest bemærkelsesværdige rolle hidtil er rollen som den unge, overentusiastiske, færdiguddannede elev Billy Brennan. Billy er en af Dr. Grants bedste elever, men hans naivitet over for arkæologiske fund stiger ham til hovedet, og han bringer hele redningsaktionen i fare.

Nivola var med til at repræsentere GAPs donation "For Every Generation" i 2002.

Nivola er gift med skuespillerinden Emily Mortimer; Parret har sammen en søn som er født i september 2003.

Filmografi 
 You Were Never Really Here (2017) 
 The Neon Demon (2016) 
 Ginger & Rosa (2012) 
 Mål! 3 (2009) 
 Mål! 2 (2007) 
 The Sisters (2006)
 Goal! (2005) 
 Junebug (2005) 
 The Clearing (2004) 
 Carolina (2003) 
 Laurel Canyon (2002) 
 Jurassic Park III (2001) 
 Love's Labour's Lost (2000)
 Timecode (2000) 
 Mansfield Park (1999) 
 Reach the Rock (1998) 
 Face/Off (1997) 
 Det man ikke ved (1997) 
 Den perfekte plan (1999)
 I Want You (1998)
 Ringen (1996)

Eksterne henvisninger 
 

Skuespillere fra USA
Carrie Underwood

Carrie Marie Underwood (født 10. marts 1983 i Muskogee, Oklahoma) er en amerikansk countrysanger. Hun blev kendt for sin medvirken i American Idol, som hun vandt i 2005. Vindersangen var Inside your heaven. Sammen med Kelly Clarkson er hun dette shows mest succesrige vinder. Hun var også den første countrysanger, der vandt.

Liv og karriere 
Underwood er datter af Stephen og Carole Underwood i Muskogee, Oklahoma. Hun voksede op på en gård i Checotah, Oklahoma. Hun har to ældre søstre, Shanna Underwood Midler (født 1970) og Stephanie Underwood Shelton (født 1973), begge grundskole lærere i Oklahoma. Carrie gik ud af Checotah High School i 2001 og derefter gik til Northeastern State University i Tahlequah. Hun dimitterede med en bachelorgrad i massekommunikation. Hun deltog i flere skønhedskonkurrencer og vandt andenpladsen som Miss NSU i 2004.

Underwood begik sig som sanger allerede i en tidlig alder. Da hun var 13-14 år tog hun sammen med sine forældre til Nashville og indspillede en demo, First studio sessions. I 2001 indspillede hun endnu en, Carrie Underwood. Her indspillede hun bl.a. sangen "Show me Heaven". Ingen pladeselskaber skrev kontrakt med hende, og "Show me Heaven" blev et kæmpehit for Jessica Andrews. Året efter udgav Underwood en live-cd, Live at Little Rock med hendes band.

Da hun blev færdig med High School (sluttede nummer to i sin klasse) og endnu intet var sket med hendes musikkarriere besluttede hun sig for at læse journalistik på college. Da hun var på det sidste år, så hun en dag i fjernsynet at American Idol holdt auditions, og hun besluttede sig for at prøve lykken.

Da hun havde vundet showet tog hun tilbage til college og færdiggjorde sin uddannelse.

Hendes debut-cd "Some Hearts" har solgt over 7 millioner og er 7 x platin. Hun er den eneste kvindelige countrysanger, der har solgt så mange eksemplarer af sin debut cd. 

Samtlige af hendes fire singler (Jesus take the wheel, Dont forget to remember me, Before he cheats og Wasted) har ligget nummer 1 på den amerikanske country-hitliste, hvilket også er en rekord.

Duet med Elvis 
I 2008 udgav RCA en CD med titlen Christmas Duets. Denne rummer en række af kendte julesange i Elvis Presleys fortolkning, men re-mixet, således at hvert nummer er ændret til en duet. På denne CD er "I'll Be Home For Christmas" i en version, hvor Elvis synger duet med Carrie Underwood.

Referencer

Eksterne henvisninger 

 
 

Sangere fra USA
Personer fra Oklahoma
Deltagere i American Idol